CELEX: 32007R1579
Language: fi
Date: 2007-12-20 00:00:00
Title: Neuvoston asetus (EY) N:o 1579/2007, annettu 20 päivänä joulukuuta 2007 , eräiden kalakantojen ja kalakantaryhmien Mustallamerellä sovellettavien kalastusmahdollisuuksien ja niihin liittyvien edellytysten vahvistamisesta vuodeksi 2008

29.12.2007   
            
            
               FI
            
            
               Euroopan unionin virallinen lehti
            
            
               L 346/1
            
         
      NEUVOSTON ASETUS (EY) N:o 1579/2007,
   annettu 20 päivänä joulukuuta 2007,
   eräiden kalakantojen ja kalakantaryhmien Mustallamerellä sovellettavien kalastusmahdollisuuksien ja niihin liittyvien edellytysten vahvistamisesta vuodeksi 2008
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (1) ja erityisesti sen 20 artiklan,
   ottaa huomioon TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta 6 päivänä toukokuuta 1996 annetun neuvoston asetuksen (EY) N:o 847/96 (2) ja erityisesti sen 2 artiklan,
   ottaa huomioon komission ehdotuksen,
   sekä katsoo seuraavaa:
   
               (1)
            
            
               Asetuksen (EY) N:o 2371/2002 4 artiklan mukaan neuvosto toteuttaa tarvittavat toimenpiteet, joilla säännellään vesialueille pääsyä ja vesiluonnonvarojen käyttöoikeutta sekä kestävän kalastustoiminnan harjoittamista, ottaen huomioon käytettävissä olevat tieteelliset lausunnot sekä erityisesti tieteellis-teknis-taloudellisen kalastuskomitean laatiman kertomuksen.
            
         
               (2)
            
            
               Asetuksen (EY) N:o 2371/2002 20 artiklan mukaan neuvosto vahvistaa kalastusmahdollisuudet kalastus- tai kalastusryhmäkohtaisesti ja jakaa ne jäsenvaltioille.
            
         
               (3)
            
            
               Kalastusmahdollisuuksien tehokkaan hallinnoinnin varmistamiseksi olisi vahvistettava kalastustoiminnan harjoittamista koskevat erityisedellytykset.
            
         
               (4)
            
            
               Asetuksen (EY) N:o 2371/2002 3 artiklassa vahvistetaan kalastusmahdollisuuksien jakamisen kannalta merkitykselliset määritelmät.
            
         
               (5)
            
            
               Asetuksen (EY) N:o 847/96 2 artiklan mukaisesti on määriteltävä kannat, joihin sovelletaan asetuksessa tarkoitettuja eri toimenpiteitä.
            
         
               (6)
            
            
               Kalakantojen säilyttämisen edistämiseksi olisi vuonna 2008 pantava täytäntöön eräitä täydentäviä kalastuksen teknisiä edellytyksiä.
            
         
               (7)
            
            
               Kalastusmahdollisuudet olisi käytettävä asiaa koskevan yhteisön lainsäädännön ja erityisesti yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (3) ja kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla 30 päivänä maaliskuuta 1998 annetun neuvoston asetuksen (EY) N:o 850/98 (4) mukaisesti.
            
         
               (8)
            
            
               Pitäen mielessä, että yhdessä jäsenvaltiossa on ennen tämän asetuksen voimaantuloa käytetty piikkikampelan kalastuksessa perinteisesti verkkoja, joiden silmäkoko on alle 200 mm, ja jotta riittävä mukautuminen tähän asetukseen sisältyviin teknisiin toimenpiteisiin olisi mahdollista, kyseisellä jäsenvaltiolla olisi oltava oikeus käyttää piikkikampelan pyynnissä verkkoja, joiden vähimmäissilmäkoko on vähintään 180 mm.
            
         
               (9)
            
            
               Asian kiireellisyyden vuoksi Euroopan unionista tehtyyn sopimukseen ja Euroopan yhteisöjen perustamissopimuksiin liitetyn, kansallisten kansanedustuslaitosten asemasta Euroopan unionissa tehdyn pöytäkirjan I kohdan 3 alakohdassa mainittuun kuuden viikon määräaikaan on myönnettävä poikkeus,
            
         ON ANTANUT TÄMÄN ASETUKSEN:
   I   LUKU
   KOHDE, SOVELTAMISALA JA MÄÄRITELMÄT
   1 artikla
   Kohde
   Tässä asetuksessa vahvistetaan vuodeksi 2008 eräiden kalakantojen ja kalakantaryhmien kalastusmahdollisuudet Mustallamerellä sekä niihin liittyvät edellytykset, joiden mukaisesti näitä kalastusmahdollisuuksia voidaan käyttää.
   2 artikla
   Soveltamisala
   1.   Tätä asetusta sovelletaan Mustallamerellä toimiviin yhteisön kalastusaluksiin (yhteisön aluksiin).
   2.   Poiketen siitä, mitä 1 kohdassa säädetään, tätä asetusta ei sovelleta kalastustoimintaan, jota harjoitetaan yksinomaan tieteellisiin tutkimustarkoituksiin asianomaisen jäsenvaltion luvalla ja sen alaisuudessa, jos kyseisestä toiminnasta on annettu ennalta tieto komissiolle ja sille jäsenvaltiolle, jonka vesillä tutkimukset suoritetaan.
   3 artikla
   Määritelmät
   Asetuksen (EY) N:o 2371/2002 3 artiklassa säädettyjen määritelmien lisäksi tätä asetusta sovellettaessa:
   
               a)
            
            
               ’GFCM’ tarkoittaa Välimeren yleistä kalastusneuvostoa;
            
         
               b)
            
            
               ’Mustameri’ tarkoittaa päätöslauselman nro GFCM/31/2007/2 mukaista GFCM:n osa-aluetta;
            
         
               c)
            
            
               ’suurin sallittu saalis’ (TAC) tarkoittaa määrää, joka voidaan pyytää ja purkaa kustakin kannasta vuosittain;
            
         
               d)
            
            
               ’kiintiö’ tarkoittaa yhteisölle, jäsenvaltiolle tai kolmannelle maalle TACista myönnettyä osuutta.
            
         II   LUKU
   KALASTUSMAHDOLLISUUDET JA NIIHIN LIITTYVÄT EDELLYTYKSET
   4 artikla
   Saalisrajat ja niiden jakaminen
   Saalisrajat, niiden jakaminen jäsenvaltioiden kesken ja asetuksen (EY) N:o 847/96 2 artiklan mukaiset lisäedellytykset vahvistetaan tämän asetuksen liitteessä I.
   5 artikla
   Jakamista koskevat erityissäännökset
   Liitteessä I vahvistettu saalisrajojen jakaminen jäsenvaltioiden kesken ei kuitenkaan rajoita seuraavia:
   
               a)
            
            
               asetuksen (EY) N:o 2371/2002 20 artiklan 5 kohdan mukaisesti tehtävät vaihdot;
            
         
               b)
            
            
               asetuksen (ETY) N:o 2847/93 21 artiklan 4 kohdan, 23 artiklan 1 kohdan ja 32 artiklan 2 kohdan sekä asetuksen (EY) N:o 2371/2002 23 artiklan 4 kohdan toisen alakohdan mukaisesti tehtävät kiintiöiden uudelleen jakamiset;
            
         
               c)
            
            
               asetuksen (EY) N:o 847/96 3 artiklan nojalla sallitut saaliiden lisäpurkamiset;
            
         
               d)
            
            
               asetuksen (EY) N:o 847/96 5 artiklan ja asetuksen (EY) N:o 2371/2002 23 artiklan 4 kohdan ensimmäisen alakohdan mukaisesti tehdyt vähennykset.
            
         6 artikla
   Saaliita ja sivusaaliita koskevat edellytykset
   1.   Aluksella ei saa pitää eikä aluksesta saa purkaa sellaisiin kantoihin kuuluvia kaloja, joille on vahvistettu saalisrajat, paitsi jos saaliit on pyydetty sellaisen jäsenvaltion aluksilla, joilla on kiintiö, eikä tämä kiintiö ole täyttynyt.
   2.   Kaikki alukselta puretut määrät on luettava kiintiöön tai, jos yhteisön osuutta ei ole jaettu jäsenvaltioiden kesken kiintiöiksi, yhteisön osuuteen.
   7 artikla
   Tekniset siirtymätoimenpiteet
   Tekniset siirtymätoimenpiteet vahvistetaan liitteessä II.
   III   LUKU
   LOPPUSÄÄNNÖKSET
   8 artikla
   Tietojen toimittaminen
   Kun jäsenvaltiot lähettävät komissiolle pyydettyjen kantojen purettujen saaliiden määriin liittyviä tietoja asetuksen (ETY) N:o 2847/93 15 artiklan 1 kohdan mukaisesti, niiden on käytettävä tämän asetuksen liitteessä I vahvistettuja kantojen koodeja.
   9 artikla
   Voimaantulo
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä tammikuuta 2008.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä joulukuuta 2007.
      
         
            Neuvoston puolesta
         
         
            Puheenjohtaja
         
         F. NUNES CORREIA
         
      
   
   
      (1)  EYVL L 358, 31.12.2002, s. 59. Asetus sellaisena kuin se on muutettuna asetuksella (EY) N:o 865/2007 (EUVL L 192, 24.7.2007, s. 1).
   
      (2)  EYVL L 115, 9.5.1996, s. 3.
   
      (3)  EYVL L 261, 20.10.1993, s. 1. Asetus sellaisena kuin se on viimeksi muutettuna asetuksella (EY) N:o 1967/2006 (EUVL L 409, 30.12.2006, s. 9).
   
      (4)  EYVL L 125, 27.4.1998, s. 1. Asetus sellaisena kuin se on viimeksi muutettuna asetuksella (EY) N:o 2166/2005 (EUVL L 345, 28.12.2005, s. 5).
   
      LIITE I
      Yhteisön aluksiin sovellettavat saalisrajat ja niihin liittyvät edellytykset saalisrajojen vuosittaista hallinnointia varten alueilla, joilla on laji- ja aluekohtaisia saalisrajoja
      Seuraavissa taulukoissa vahvistetaan TACit ja kiintiöt (tonneina elopainoa, jollei toisin mainita) kannoittain, niiden jako jäsenvaltioille ja niihin liittyvät edellytykset kiintiöiden vuosittaista hallinnointia varten.
      Jokaisen alueen kalakannat mainitaan lajin latinankielisen nimen mukaisessa aakkosjärjestyksessä. Näissä taulukoissa eri lajeista käytettävät koodit ovat seuraavat:
      
                  Tieteellinen nimi
               
               
                  Kolmikirjaiminen koodi
               
               
                  Yleisnimi
               
            
                  
                     Psetta maxima
                  
               
               
                  TUR
               
               
                  Piikkikampela
               
            
                  
                     Sprattus sprattus
                  
               
               
                  SPR
               
               
                  Kilohaili
               
            
         
      
                  
                              Laji
                           
                           
                              :
                           
                           
                              Piikkikampela
                              
                                 Psetta maxima
                              
                           
                        
               
                  
                              Alue
                           
                           
                              :
                           
                           
                              Mustameri
                           
                        
            
                  Bulgaria
               
               
                  50
               
               
                  
                     Varo-TAC
                  
                  
                     Asetuksen (EY) N:o 847/96 3 artiklaa ei sovelleta.
                  
                  
                     Asetuksen (EY) N:o 847/96 4 artiklaa ei sovelleta.
                  
                  
                     Sovelletaan asetuksen (EY) N:o 847/96 5 artiklaa.
                  
               
            
                  Romania
               
               
                  50
               
            
                  EY
               
               
                  100
               
            
                  TAC
               
               
                  Ei sovelleta
               
            
         
      
                  
                              Laji
                           
                           
                              :
                           
                           
                              Kilohaili
                              
                                 Sprattus sprattus
                              
                           
                        
               
                  
                              Alue
                           
                           
                              :
                           
                           
                              Mustameri
                           
                        
            
                  EY
               
               
                  15 000 (1)
                  
               
               
                  
                     Varo-TAC
                  
                  
                     Sovelletaan asetuksen (EY) N:o 847/96 3 artiklaa.
                  
                  
                     Asetuksen (EY) N:o 847/96 4 artiklaa ei sovelleta.
                  
                  
                     Sovelletaan asetuksen (EY) N:o 847/96 5 artiklaa.
                  
               
            
                  TAC
               
               
                  Ei sovelleta
               
            
         (1)  Kalastus sallittu ainoastaan Bulgarian tai Romanian lipun alla purjehtiville aluksille.
   
   
      LIITE II
      SIIRTYMÄKAUDEN TEKNISET TOIMENPITEET
      
                  1.
               
               
                  Piikkikampelan kalastus on kielletty 15 päivän huhtikuuta ja 15 päivän kesäkuuta välisenä aikana Euroopan yhteisöön kuuluvilla vesillä Mustallamerellä.
               
            
                  2.
               
               
                  Jäsenvaltiossa, jossa piikkikampelan kalastukseen tarkoitettujen verkkojen laillinen vähimmäissilmäkoko on ollut alle 200 mm ennen tämän asetuksen voimaantuloa, voidaan piikkikampelan kalastuksessa käyttää verkkoja, joiden silmäkoko on vähintään 180 mm.
               
            
                  3.
               
               
                  Piikkikampelan kokonaispituuden on oltava vähintään 45 cm asetuksen (EY) N:o 850/98 18 artiklan mukaisesti mitattuna.